# Los Montesinos

Los Montesinos és un municipi del País Valencià inclòs a la comarca del Baix Segura. El seu nom procedeix, possiblement, del cognom d'un antic propietari d'una hisenda que va donar lloc al nucli urbà actual. Després de les reformes del Cardenal Belluga Los Montesinos i el conjunt del Baix Segura prosperaren fins a arribar a la població actual.

## Geografia

El terme municipal és situat al sud de la comarca del Baix Segura, en les terres que tradicionalment han conformat el "camp de secà", allunyat de l'horta o terres regades pel Segura.

## Història

La demarcació territorial de Los Montesinos, va pertànyer al municipi d'Almoradí des del segle xvi, fins a l'any 1990, en el qual va finalitzar la tutela tradicional que havia exercit aquesta població. En efecte, mitjançant Decret 140/90 del Consell de la Generalitat Valenciana, Los Montesinos es va convertir en municipi independent, amb Ajuntament propi i amb territori escindit de l'antic terme d'Almoradí.

## Economia i desenvolupament

Els primers resultats causals per al desenvolupament i assentament d'aquest municipi, van arribar a principis de segle amb la construcció del Canal de Regs de Llevant, marge dret, i van prosseguir amb els diverses situacions d'extracció i embassament d'aigües existents en el subsòl. L'ampliació del regadiu va culminar en els anys vuitanta del segle xx amb l'aportament del transvasament Tajo-Segura i prossegueix, en l'actualitat, amb el reciclatge d'aigües residuals i la instal·lació de modernes plantes dessalinitzadores que milloren la qualitat de les aigües hipogees.
La tradició agrícola s'està transformant a passos engegantits a causa de la pressió del turisme de costa, atesa la seua proximitat amb Torrevella i Guardamar del Segura.

## Política i govern
### Composició de la Corporació Municipal

El Ple de l'Ajuntament està format per 11 regidors. En les eleccions municipals de 26 de maig de 2019 foren elegits 7 regidors del Partit Socialista del País Valencià (PSPV-PSOE), 3 del Partit Popular (PP) i 1 d'Esquerra Unida-Unidad Trabajadora-Seguimos Adelante (EU-UT).
Eleccions municipals de 26 de maig de 2019 - Los Montesinos :
| Candidatura | Candidatura | Candidatura | Cap de llista | Vots | Vots | Regidors |
| | Partit Socialista del País Valencià-PSOE | | José Manuel Butrón Sánchez | 1.226 | 63,56% | 7 |
| | Partit Popular | | Pilar Paredes Hurtado | 522 | 27,06% | 3 (+2) |
| | Esquerra Unida-Unidad Trabajadora | | Alfonso Paredes Juan | 162 | 8,40% | 1 |
| | Altres candidatures | | | | | 0 ( -2) |
| | Vots en blanc | | | 19 | 0,98% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 1.928 | 100 % | 11 |
| | Vots nuls | Vots nuls | Vots nuls | 35 | 1,78% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 1.964 | 65,93%** | |
| Abstenció | Abstenció | Abstenció | Abstenció | 1.015* | 34,07%** | |
| Total cens electoral | Total cens electoral | Total cens electoral | Total cens electoral | 2.979* | 100 %** | |
| Alcalde: José Manuel Butrón Sánchez (PSPV) (15/06/2019) Per majoria absoluta dels vots dels regidors (7 vots de PSPV) |||||||
| Fonts: JEC, JEZ Oriola, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldes

Des de 1991 l'alcalde de Los Montesinos és José Manuel Butrón Sánchez de PSPV.
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1991–1995 | José Manuel Butrón Sánchez | PSPV-PSOE | 15/06/1991 | -- |
| 1995–1999 | José Manuel Butrón Sánchez | PSPV-PSOE | 17/06/1995 | -- |
| 1999–2003 | José Manuel Butrón Sánchez | PSPV-PSOE | 03/07/1999 | -- |
| 2003–2007 | José Manuel Butrón Sánchez | PSPV-PSOE | 14/06/2003 | -- |
| 2007–2011 | José Manuel Butrón Sánchez | PSPV-PSOE | 16/06/2007 | -- |
| 2011–2015 | José Manuel Butrón Sánchez | PSPV-PSOE | 11/06/2011 | -- |
| 2015–2019 | José Manuel Butrón Sánchez | PSPV-PSOE | 13/06/2015 | -- |
| 2019-2023 | José Manuel Butrón Sánchez | PSPV-PSOE | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Vegeu també

* La Nostra Senyora del Pilar de Los Montesinos
* Ermita de la Mare de Déu del Roser de Los Montesinos

## Notes

* ↑ En 2015 EUPV es presentà dins la coalició Sí Se Puede-Esquerra Unida-Liga Unitaria de los Trabajadores (SSP-EUPV-LUT) i tragueren un regidor.
* ↑ L'Agrupación Independiente Montesinos (AIMs), que no es presentà, perdé 2 regidors obtinguts el 2015.

## Referències

* ↑ «Los Montesinos. Fitxa municipal». Portal Estadístic de la Generalitat Valenciana. Generalitat Valenciana, 2020. [Consulta: 30 abril 2021].
* ↑ Sánchez Picazo, José María (Secretari-Interventor) «Acta». losmontesinos.sedelectronica.es, 15-06-2019.
* ↑ Junta Electoral Central «Resolución de 2 de julio de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Albacete, Alicante, Almería, Araba-Álava». Butlletí Oficial de l'Estat, 160, 05-07-2019, pàg. 72.523 [Consulta: 29 abril 2020].
* ↑ Junta Electoral de Zona d'Oriola «Proclamación de candidaturas para las elecciones Locales de 26 de mayo de 2019» (pdf) (en castellà). Butlletí Oficial de la Província d'Alacant. Diputació Provincial d'Alacant [Alacant], 82, 30-04-2019, pàg. 39-41. edicte 4533 [Consulta: 28 juliol 2019].
* ↑ Ministeri de l'Interior. Govern d'Espanya. «Resultados provisionales 2019» (en castellà). Arxivat de l'original el 25 de juny 2019. [Consulta: 27 juny 2019].
* ↑ Ara. «Eleccions municipals 2019. Resultats a Los Montesinos», 27-05-2019. [Consulta: 26 juny 2019].
* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Los Montesinos. Històric de Govern Local». Portal d'informació ARGOS. [Consulta: 20 novembre 2017].

## Enllaços externs

* Web oficial de l'Ajuntament de Los Montesinos
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..
* El portal de la Vega Baja.